Φανταστικά Ζώα: Τα Μυστικά του Ντάμπλντορ

Το Φανταστικά Ζώα: Τα Μυστικά του Ντάμπλντορ (πρωτότυπος αγγλικός τίτλος: Fantastic Beasts: The Secrets of Dumbledore) είναι μια ταινία φαντασίας του 2022 σε σκηνοθεσία Ντέιβιντ Γέιτς σε σενάριο των Τζ. Κ. Ρόουλινγκ και Στιβ Κόβες. Είναι συνέχεια του Φανταστικά Ζώα: Τα Εγκλήματα του Γκρίντελβαλντ (2018), είναι η τρίτη δόση της σειράς ταινιών Φανταστικά Ζώα και η ενδέκατη συνολικά στο franchise του Wizarding World. Το καστ περιλαμβάνει τους Έντι Ρέντμεϊν, Τζουντ Λο, Έζρα Μίλερ, Νταν Φόγκλερ, Άλισον Σούντολ, Κάλουμ Τέρνερ, Τζέσικα Γουίλιαμς, Κάθριν Γουότερστον και Μας Μίκελσεν.

Η τρίτη ταινία Φανταστικά Ζώα, που πάντα προοριζόταν να είναι «τουλάχιστον» μια τριλογία, ήταν προγραμματισμένη να κυκλοφορήσει τον Νοέμβριο του 2020, προτού αναβληθεί για τον Ιούλιο του 2022 λόγω της πανδημίας του COVID-19. Μεγάλο μέρος του βασικού καστ των δύο πρώτων ταινιών επιβεβαίωσε τη συμμετοχή του τον Μάρτιο του 2020. Η κύρια φωτογραφία ήταν προγραμματισμένη να ξεκινήσει στις αρχές του 2020, αλλά αναβλήθηκε λόγω της πανδημίας, ξεκινώντας τελικά τον Σεπτέμβριο του 2020. Ο Τζόνι Ντεπ, ο οποίος υποδύθηκε τον Γκρίντελβαλντ σε προηγούμενες ταινίες, αρχικά επρόκειτο να επιστρέψει και γύρισε μία σκηνή για την ταινία, αλλά του ζητήθηκε να παραιτηθεί τον Νοέμβριο του 2020 μετά την ετυμηγορία της δικαστικής υπόθεσης Depp v News Group Newspapers Ltd. Ο Μας Μίκελσεν τον αντικατέστησε αργότερα τον ίδιο μήνα. Τα γυρίσματα πραγματοποιήθηκαν μέχρι τον Φεβρουάριο του 2021.

Το Τα Μυστικά του Ντάμπλντορ έκανε πρεμιέρα στο Λονδίνο στις 29 Μαρτίου 2022 και κυκλοφόρησε στους κινηματογράφους στις 8 Απριλίου 2022 στο Ηνωμένο Βασίλειο και στις Ηνωμένες Πολιτείες στις 15 Απριλίου από την Warner Bros. Pictures. Η ταινία έλαβε μικτές κριτικές από τους κριτικούς, αν και ορισμένοι τη θεώρησαν μια μικρή βελτίωση σε σχέση με τον άμεσο προκάτοχό της. Κέρδισε 406,9 εκατομμύρια δολάρια παγκοσμίως έναντι προϋπολογισμού 200 εκατομμυρίων δολαρίων, καθιστώντας την, την ταινία με τις χαμηλότερες εισπράξεις στο franchise του Wizarding World.

Πλοκή
Ο καθηγητής Άλμπους Ντάμπλντορ γνωρίζει ότι ο πανίσχυρος σκοτεινός μάγος Γκέλερτ Γκρίντελβαλντ κινείται για να κατακτήσει ολοκληρωτικά τον Κόσμο των Μάγων και των Μαγκλ μαζί. Επειδή είναι ανίκανος να τον σταματήσει μόνος του, αναθέτει στον Μαγικοζωολόγο Νιουτ Σκαμάντερ να ηγηθεί μιας ατρόμητης ομάδας μάγων, μαγισσών και ενός γενναίου μαγκλ φούρναρη σε μια επικίνδυνη αποστολή, όπου συναντούν παλιά και νέα ζώα και συγκρούονται με τους ενισχυμένους οπαδούς του Γκρίντελβαλντ. Αλλά με τόσα πολλά να διακυβεύονται, πόσο καιρό μπορεί ο Ντάμπλντορ να παραμείνει αμέτοχος;

Ηθοποιοί και Χαρακτήρες
 Έντι Ρέντμεϊν ως Νιούτ Σκαμάντερ
 Κάθριν Γουότερστον ως Πορπεντίνα "Τίνα" Γκόλντστιν
 Ντάν Φόγκλερ ως Τζέικομπ Κοβάλσκι
 Άλισον Σούντολ ως Κουίνι Γκόλντστιν
 Έζρα Μίλερ ως Credence Barebone
 Γουίλιαμ Ναντυλάν ως Yusuf Kama
 Κάλουμ Τέρνερ ως Θησέους Σκαμάντερ
 Τζέσικα Γουίλιαμς ως Λάλι Χικς
 Τζουντ Λο ως Άλμπους Ντάμπλντορ
 Μας Μίκελσεν ως Γκέλερτ Γκρίντελβαλντ
 Όλιβερ Μασκούσι ως Άντον Βότζελ
 Ρίτσαρντ Κοίλ ως Άμπερφορθ Ντάμπλντορ

 Παραπομπές 

Εξωτερικοί Σύνδεσμοι

 Επίσημη ιστοσελίδα
 Φανταστικά Ζώα: Τα Μυστικά του Ντάμπλντορ στο IMDb

Κατηγορία:Ταινίες του 2022
Κατηγορία:Αγγλόφωνες ταινίες
Κατηγορία:Αμερικανικές 3D ταινίες
Κατηγορία:Αμερικανικές ταινίες φαντασίας
Κατηγορία:Βρετανικές ταινίες της δεκαετίας 2020
Κατηγορία:Ταινίες spin-offs
Κατηγορία:Ταινίες βασισμένες σε έργα της Τζ. Κ. Ρόουλινγκ
Κατηγορία:Ταινίες σε σκηνοθεσία Ντέιβιντ Γέιτς
Κατηγορία:High fantasy ταινίες
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες παραγωγής Warner Bros.
Κατηγορία:Ταινίες πρίκουελ
Κατηγορία:Ταινίες 4DX
Κατηγορία:Ταινίες IMAX
Κατηγορία:Ταινίες ιντέρκουελ
Κατηγορία:Ταινίες με μουσική σύνθεση Τζέιμς Νιούτον Χάουαρντ
Κατηγορία:Αμερικανικές ταινίες της δεκαετίας 2020
Κατηγορία:Ταινίες Φανταστικά Ζώα
Κατηγορία:Ταινίες ScreenX
Κατηγορία:Ταινίες γυρισμένες στα Warner Bros. Studios Leavesden